Public procurement notice: Contract Award Notice
Published: 2025-12-05
Buyer: Kredskøb Holding A/S
Country: DK
Region: DK041
Contract type: Works
Procedure: Negotiated with prior call for competition
CPV classification: 45000000: Construction work | 45100000: Site preparation work | 45111000 | 45111200 | 45113000
Estimated value: 83181695 DKK
Award criteria: price, quality

Technical requirements: Udbuddet gennemføres som et udbud med forhandling med forudgående indkaldelse af tilbud i overensstemmelse med bekendtgørelse nr. 1078 af 29.06.2022, som implementerer Europa-Parlamentets og Rådets direktiv 2014/25/EU af 26. februar 2014 om fremgangsmåderne ved indgåelse af kontrakter inden for vand- og energiforsyning, transport samt posttjenester og om ophævelse af direktiv 2004/17/EF (forsyningsvirksomhedsdirektivet/FVD) artikel 47.
Dette udbud omhandler byggemodning, byggeplads, etablering og drift af skurby samt færdige belægninger i forbindelse med etableringen af CO2 fangst anlæg for Kredsløb Holding A/S (herefter Ordregiver). Opgaven er delt i 2 i forhold til afklaring af midler fra statens CCS pulje, hvilket også angives som NTP (Notice To Proceed) jf. tidsplanen. 
Del 1: Arbejder før NTP består af:
• Adgangsveje og byggepladsarealer, herunder byggepladsforsyninger
• Opfyld af gammelt bassin
• Forberedelse til etablering af byggegrube
Del 2: Arbejder efter NTP 
• Alt andet arbejde, der er noteret i udbuddet 
Det samlede projekt omfatter flere entrepriser og kontrakter, hvor disse udbudsbetingelser alene gælder for entreprise B02 ”Byggemodning, byggeplads, skurby og belægning”.
Under henvisning til Forsyningsvirksomhedsdirektivets artikel 65 kan det oplyses, at kontrakten i dette udbud ikke opdeles i  delkontrakter, da ordregiver har vurderet, at den henset til opgavens karakteristika, samt de økonomiske, ansvars- og udførelsesmæssige forhold løses mest hensigtsmæssigt i én entreprise. Den udbudte opgave er mere detaljeret beskrevet i det øvrige udbudsmateriale.
Der ydes ikke vederlag for deltagelse i dette udbud.
Til brug for beregning af underkriteriet Pris skal tilbudsgiver udfylde Tilbudslisten (70UYO20_BW002 Tilbudsliste Byggeplads, skurby og belægninger). 
Alle beløbsangivelser i tilbuddet skal være i danske kroner (DKK) ekskl. moms, men inkl. alle øvrige afgifter, gebyrer og omkostninger.  
Der evalueres på den samlede tilbudssum.
Alle felter på tilbudslisten skal udfyldes.
Det er tilbudsgivers ansvar at kontrollere, at summerne i regnearket er korrekt udfyldt og korrekt overført til Tilbudslistens samlingsark. Ved uoverensstemmelser mellem den samlede tilbudssum og summen af de enkelte poster, vil de enkelte poster og enhedspriser have forrang. Eventuelle forbehold skal angives i Tilbudslisten. 
Ordregiver forbeholder sig retten til inden for begrænsningerne i udbudsreglerne at rette åbenlyse fejl, herunder udregningsfejl.
Tilbudsgiverne opfordres til at fremsende en beskrivelse af den tilbudte projektorganisation. Beskrivelsen bør indeholde en organisationsplan, hvor der redegøres for den organisation og bemanding, tilbudsgiver vil stille til rådighed for opgavens gennemførelse. Ligeledes bør kompetenceforhold, kommunikationslinjer og ansvarsfor-hold beskrives.
Tilbudsgiver opfordres til at vedlægge CV’er for de medarbejdere, der tilbydes til varetagelsen af følgende funktioner: 
- Projektchef
- Projektleder/entrepriseleder
- Stedfortræder for projektleder
- Byggeleder/Forperson
Tilbudsgiver må maksimalt aflevere 6 CV'er for de medarbejdere, der skal varetage funktionerne ovenfor. Såfremt der afleveres flere end 6 CV'er, vil alene de 6 første CV'er i tilbuddet blive medtaget i evalueringen.
CV’erne skal indeholde oplysninger om: 
- Medarbejderens erfaring
- Uddannelsesmæssige baggrund
- Nuværende og tidligere ansættelser
- Kompetencer og ansvarsområder
- Erfaring fra lignende projekter. 
Ordregiver vil i sin vurdering af dette underkriterium lægge vægt på i hvor høj grad: 
• At den tilbudte organisation indeholder klare og logiske organisations- og ansvarsforhold såvel internt som overfor Bygherre, således at effektiv kommunikation samt opgaveløsning fremmes, og Bygherre inddrages på de rette tidspunkter for henholdsvis udførelse og idriftsætning.
• At den tilbudte organisation samt bemanding er robust og sikrer kontinuitet igennem hele kontraktperioden, f.eks. ved sygdom og lovligt forfald. 
• At der tilbydes medarbejdere med relevante erfaringer og kompetencer i forhold til den udbudte opgave.
Beskrivelsen af den tilbudte projektorganisation må maksimalt fylde 5 A4-normalsider (hvorved forstås 2.400 anslag inkl. mellemrum pr. side) eksklusive forside og illustrationer/diagrammer. Hvert CV må maksimalt fylde 2 A4-normalsider (hvorved forstås 2.400 anslag inkl. mellemrum pr. side) eksklusive billeder. Anslag ud over det angivne maksimale antal vil ikke blive læst og indgår ikke i vurderingen.
I henhold til bekendtgørelse nr. 593 af den 02. juli 2016 af lov om Klagenævnet for Udbud
(klagenævnsloven) gælder følgende frister for indgivelse af klage: Klage over udbud være indgivet til Klagenævnet for Udbud inden: 1) 45 kalenderdage efter, at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort. 2) 20 kalenderdage regnet fra dagen efter, at ordregiveren har meddelt sin beslutning, jf. udbudslovens § 185, stk. 2. Senest samtidig med, at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud og om hvorvidt klagen er indgivet i standstillperioden, jf. klagenævnslovens § 6, stk. 4. I tilfælde hvor klagen ikke er indgivet i standstillperioden, skal klageren tillige angive, hvorvidt der begæres opsættende virkning af klagen, jf. klagenævnslovens § 12, stk. 1. 
Klagevejledning til Klagenævnet for Udbud kan findes på Klagenævnets hjemmeside: https://naevneneshus.dk/startdin klage/klagenaevnet for udbud /vejledning/


Winner: Kredsløb A/S
Number of bids: 0